
Ministru kabineta rīkojums Nr. 416
Rīgā 2026. gada 17. jūlijā (prot. Nr. 38 4. §)
Par finansējuma piešķiršanu Rēzeknes novada pašvaldībai
· 1. Pamatojoties uz likuma "Par valsts budžetu 2026. gadam un budžeta ietvaru 2026., 2027. un 2028. gadam" 48. pantu, lai nodrošinātu Ģenerāļa Pētera Radziņa profesionālās vidusskolas darba uzsākšanu Maltas vidusskolas telpās ar 2026. gada 1. septembri, piešķirt 2026. gadā Rēzeknes novada pašvaldībai no Aizsardzības ministrijas budžeta programmas 33.00.00 "Aizsardzības īpašumu pārvaldīšana" finansējumu 142 998 euro Maltas vidusskolas ēkas (būves kadastra apzīmējums 7870 003 0590 002) telpu grupas pārbūvei, tai skaitā būvniecības dokumentācijas izstrādei, autoruzraudzībai un būvuzraudzībai.
· 2. Aizsardzības ministrijai noslēgt sadarbības līgumu ar Rēzeknes novada pašvaldību par finansējuma piešķiršanu šā rīkojuma 1. punktā minētā uzdevuma izpildei. Līgumā paredzēt līdzekļu izlietojuma kontroli un noteikt, ka par grāmatvedības datu pareizību un finanšu līdzekļu izlietojumu atbilstoši plānotajam ir atbildīga Rēzeknes novada pašvaldība.

